તાલુકા અને ગ્રામ્ય વિસ્તારોના ખાનગી નોકરિયાતો તેમજ ખેત મજૂરોને છેલ્લી ઘડીએ બોનસ અને મજૂરીના પૈસા છૂટાં થતાંની સાથે લોકો ખરીદી કરવા આગામી દિવસોમાં બજારોમાં ઉમટી પડશે. ગાંધીનગર શહેરમાં ખાસ કરીને સેક્ટર-21માં તમામ ચીજવસ્તુઓનું મોટુ બજાર ભરાય છે. અહીં મોટા શોરૂમ તેમજ પાથરણાવાળા અને છૂટક ફેરિયાઓની સંખ્યા વધારે હોવાથી ખરીદીમાં પસંદગી હોવાથી તાલુકાભરમાંથી લોકો ખરીદી કરવા આવશે. આગામી દિવસોમાં ખાણીપીણી બાજાર તેમજ લારીઓ ઉપર મોડી સાંજથી જ ભારે ભીડ જોવા મળશે.